Guðmundur Andrésson
Store norske leksikon,Språk og litteratur,Litteratur i verden,Europa,Islands litteratur
Guðmundur Andrésson var en islandsk forsker og forfatter. Hans viktigste verk er Lexicon Islandicum, en islandsk-latinsk ordbok som ble trykt i 1683.
I ungdommen ble Guðmundur satt i skole i Hólar i fire år på grunn av at han hadde laget dikt som biskopen ikke likte. Han ble degn, men mistet stillingen, trolig på grunn av en usedelighetssak i 1644.I 1649 ble Guðmundur arrestert og sendt til København på grunn av diktning og kirkekritiske skrifter. Han satt i fengsel i Danmark, men ble benådet av kongen senere samme år, på vilkår av at han aldri mer returnerte til Island og aldri mer skrev slike skrifter som han var dømt for.Det var Ole Worm som fikk Guðmundur ut av fengselet, og han fikk ham immatrikulert ved Københavns Universitetet og satte ham i arbeid med middelalderstudier. Guðmundur oversatte blant annet Voluspå, Philosophia antiqvissima Norvego-Danica dicta Wøluspa (utgitt i 1673 av Peder Hansen Resen).Guðmundur Andrésson døde av kolera i København. Les mer i Store norske leksikon islandsk Island Litteratur Páll Eggert Ólason 1949. Íslenzkar ævisskrár frá landnámstímum til ársloka 1940, 2. Reykjavík. 122–3.